പരിശുദ്ധ ഖുർആൻ/ആദിയാത്
കിതച്ചു കൊണ്ട്‌ ഓടുന്നവയും, 

 അങ്ങനെ ( കുളമ്പ്‌ കല്ലിൽ ) ഉരസി തീപ്പൊരി പറപ്പിക്കുന്നവയും, 

 എന്നിട്ട്‌ പ്രഭാതത്തിൽ ആക്രമണം നടത്തുന്നവയും , 

 അന്നേരത്ത്‌ പൊടിപടലം ഇളക്കിവിട്ടവയും 

 അതിലൂടെ (ശത്രു) സംഘത്തിൻറെ നടുവിൽ പ്രവേശിച്ചവയും (കുതിരകൾ ) തന്നെ സത്യം. 

 തീർച്ചയായും മനുഷ്യൻ തൻറെ രക്ഷിതാവിനോട്‌ നന്ദികെട്ടവൻ തന്നെ. 

 തീർച്ചയായും അവൻ അതിന്ന്‌ സാക്ഷ്യം വഹിക്കുന്നവനുമാകുന്നു. 

 തീർച്ചയായും അവൻ ധനത്തോടുള്ള സ്നേഹം കഠിനമായവനാകുന്നു. 

 എന്നാൽ അവൻ അറിയുന്നില്ലേ? ഖബ്‌റുകളിലുള്ളത്‌ ഇളക്കിമറിച്ച്‌ പുറത്ത്‌ കൊണ്ട്‌ വരപ്പെടുകയും , 

 ഹൃദയങ്ങളിലുള്ളത്‌ വെളിക്ക്‌ കൊണ്ടു വരപ്പെടുകയും ചെയ്താൽ , 

 തീർച്ചയായും അവരുടെ രക്ഷിതാവ്‌ അന്നേ ദിവസം അവരെ പറ്റി സൂക്ഷ്മമായി അറിയുന്നവൻ തന്നെയാകുന്നു